5 WAYS TO AFFORD AN ATTORNEY - Neilsons Attorneys
For assistance, contact us at 021 557 8552/9 or via our website www.neilsons.co.za
5 MANIERE OM 'N PROKUREUR TE BEKOSTIG
Regskostes kan onbekostigbaar wees.
Maar jy kan 'n prokureur bekostig.
'n Kliënt kan 'n mate van beheer oor die regskostes hê op enige van die volgende maniere:
Bespreek 'n eenmalige konsultasie:
Maak 'n afspraak om met 'n prokureur te konsulteer sonder enige verpligting. Met ander woorde, betaal net die konsultasie fooi en vra die prokureur om die reg aan jou te verduidelik, om jou opsies aan jou te verduidelik en vra spesifiek hoe regskostes so laag as moontlik gehou kan word met elkeen van die opsies.Gaan besin dan wat is die beste vir jou en vir jou sak.
Vra en vra weer totdat jy verstaan hoe die proses werk en hoe die regstelsel werk.
Jy kan dan besluit of jy deur die hele proses wil gaan en of jy eerder alternatiewe oplossings wil soek om die dispuut op te los, soos byvoorbeeld mediasie, samewerkende reg, arbitrasie of onderhandeling.
Jy kan dan aan jou prokureur duidelik instruksies gee en jy hoef nie ingesleep te word terwyl jy magteloos voel nie.
'n Hele swerm?
Indien jy die regte vrae vra, sal jy ook ontdek dat dit nie altyd nodig is om 'n advokaat, 'n senior prokureur, 'n junior prokureur en 'n kandidaat prokureur te hê wat almal aan jou saak werk nie.
Baie dikwels kan 'n kandidaat prokureur die berekeninge op sy/haar eie doen en 'n junior prokureur kan die dokumente in jou saak analiseer. Alle prokureurs kan in die meeste Howe verskyn en derhalwe is 'n advokaat nie altyd 'n noodsaaklikheid nie. Prokureurs met die nodige kwalifikasies kan selfs in die Hooggeregshof verskyn. Jy kan jouself 'n fortuin op advokaatsfooie bespaar! (Neem asseblief kennis ons is mal oor advokate, maar gebruik hulle wyslik.)
Hou dit kort!
Prokureurs fooi vir die tyd wat hulle spandeer. Dit beteken dat, indien jy daarvan hou om lekker lank te gesels oor die telefoon of dieselfde vrae oor en oor te vra in 'n konsultasie, die tyd aanloop en die rekening styg.
Aan die een kant: jou prokureur moet al die feite en die volle prentjie hê, maar aan die ander kant, is sommige dokumente nie heeltemal relevant nie. Indien jy jou vrae voorberei voordat jy bel, kan die telefoonoproep baie korter wees.
Indien jou dokumente netjies en agtermekaar is en indien jy 'n geskiedenis van die saak uitgeskryf het, sal dit ure van jou prokureur se tyd bespaar.
Die meeste prokureurs is heeltemal gewillig om jou toe te laat om hulle 'n maandelikse bedrag te betaal volgens jou begroting. Moenie huiwer om jou prokureur in jou vertroue te neem en dit te bespreek nie.
Neilsons Prokureurs besef dat die huidige finansiële tye moeilik is en ons verstaan heeltemal dat ons kliënte eerder hul geld op hulle kinders se opvoeding as op regskostes wil spandeer. Ons is altyd bereid om ons kliënte daarmee te help!